Mercedes-Benz Ponton

Mercedes-Benz Ponton () on nimitys Daimler-Benzin vuosina 1953–1963 valmistamista useista Mercedes-Benz-henkilöautosarjoista. Nimitys viittaa niiden aikaisemmista sarjoista poikenneeseen korimuotoiluun jossa erilliset putkirakenteiset alustat, lokasuojat, astinlaudat ja moottoritila oli sulautettu virtaviivaisemmaksi, yhtenäiseksi itsekantavaksi korirakenteeksi.

Historiaa 
Toisen maailmansodan jälkeen Daimler-Benz oli kyennyt aloittamaan autotuotantonsa uudestaan vuonna 1946 sotaa edeltäneellä 170 V-mallilla, tuotettujen autojen mennessä ensin kuorma-auto- ja ambulanssikäyttöön Saksan uudelleenrakennuksen auttamiseksi.
Vuonna 1947 henkilöautojen tuotanto ja myynti pääsi jatkumaan. Daimler-Benz pyrki käynnistämään myös luksusautojen valmistuksen uudelleen, mikä johti W136-korin suurentamiseen ja korkeampaan viimeistelytasoon yhdessä tehokkaamman moottorin kanssa. Tämän vuonna 1949 esitellyn 170 S-mallin parannellun 170 Sb-mallin korimalliksi tuli W191 vuosina 1952-1953, tuotannon päättyessä vuonna 1955 W136 ja W191-sarjojen yhdistelmänä toimineiden 170 S-V ja 170 S-D-malleihin. 

Vuonna 1951 Mercedes-Benz julkaisi ensimmäisen täysin uuden sodanjälkeisen mallin, W186 Adenauerin joka perustekniikaltaan nojasi vielä W136 ja W187-sarjoihin, vahvistaen kuitenkin putkirunkoa kasvanutta painoa varten. Samana vuonna Daimler-Benz aloitti työn uuden itsekantavalla korilla toteutetun ponttooni-mallisen W120:n kehitystyön tohtori Fritz Nallingerin johdolla, Karl Wilfertin johtaessa muotoilua ja Béla Barényin toimiessa osana passiivisen koriturvallisuus-suunnittelun tiimiä.

Vuonna 1953 esitelty W120 käytti ponttoonimuotoilun lisäksi uutta, vahvasti rakennettua pohjalevyä joka tarjosi paremman suojan matkustamolle kolaritilanteessa. Uudistunut korirakenne mahdollisti paremmin äänieristetyn ja tilavamman matkustamon sekä parantuneen ilmanvastuskertoimen. Mutta täysimittainen jäykistetyn ohjaamon ja törmäysvyöhykkeiden rakenne otettiin käyttön vasta vuonna 1959 W111-siipimallissa. Moottorina toimi nelisylinterinen 1,8-litrainen bensiinimoottori ja dieselmoottori mallinimen ollessa 180 ja 180D. 1956 esitellyssä W121-sarjassa bensiinimoottori oli päivitetty 190 SL:ssä käytetyn 1,9-litraisen M121-moottorin matalampiviritteiseen versioon ja dieselmoottori päivittyi aikaisemmasta 1,8-litraisesta OM636-mallista 1,9-litraiseen OM621-moottoriin. W121-sarjan malleista käytettiin nimitystä 190 ja 190D.

Seuraavaksi esiteltiin vuonna 1954 W180 joka pohjautui W120-koriin, mutta 170 mm pidennettynä. Tästä 100 mm tarvittiin pidentämään 2,2-litraisen 6-sylinterisen moottorin vaatimaa lisätilaa ja loput 70 mm käytettiin takamatkustamon jalkatilan kasvattamiseksi. Tätä sarjaa markkinoitiin mallinimellä 220a, joka myöhemmin maaliskuussa 1956 päivitysten yhteydessä uudelleennimettiin 220S:ksi. Myös 2-ovinen coupé ja cabriolet malli tuli saataville 1956.

W180-sarjasta jatkokehitettiin vuonna 1958 W128-sarja päivittämällä sen 6-sylinterinen moottori polttoaineenruiskutuksella varustettuun. Mallinimeksi tälle sarjalle tuli 220SE Myös tästä sarjasti oli saatavilla 2-ovinen versio.

Vuonna 1956 julkaisiin Mercedes-Benz W105 jonka erikoispiirre oli sen rakenne: pidennetty moottoritila voimanlähteineen oli otettu W180-sarjasta ja yhdistetty W120-sarjan korirakenteeseen. Näin saadun auton akseliväli oli pidempi kuin W120/W121-sarjojen, mutta lyhempi kuin W180 ja W128-sarjojen. Mallia markkinoitiin nimellä Typ 219 sen käyttämän 6-sylinterisen moottorin 2195 cm3 iskutilavuuden mukaan.

Lisäksi vuonna 1955 julkaistiin Mercedes-Benz 190 SL, joka ulkoisesti muistutti 300 SL-roadstermallia. 190 SL perustui kuitenkin lyhennettyyn W121:n alustaan käyttäen 300 SL:n pyöräntuentaa, korimuotoilua (ilman kylkikiduksia) ja sisustaa. Moottorina toimi nelisylinterinen ja 1,9-litrainen M121-moottori, joka otettiin 1956 matalampiviritteisenä käyttöön W121-sarjan 190-mallissa.

Mallit 
 4-sylinteriset sedanit — 265 cm akseliväli
 1953–1962 W120 bensiini — 180, 180a, 180b, 180c
 1953–1962 W120 diesel — 180D, 180Db, 180Dc
 1956–1961 W121 — 190, 190b, 190D, 190Db
 6-sylinterinen sedan — 275 cm akseliväli
 1956–1959 W105 — 219
 6-sylinteriset sedanit — 282 cm akseliväli
 1954–1959 W180 — 220a, 220S
 1958–1960 W128 — 220SE
 6-sylinteriset coupét / cabrioletit — 270 cm akseliväli
 1956–1959 W180 — 220S
 1958–1960 W128 — 220SE

 4-sylinterinen roadster myös kovakattoisena mallina — 240 cm akseliväli
 1955–1963 W121BII — 190 SL

Mallit ja moottorit

Lähteet

Aiheesta muualla 
 W120/W121
 W180
 W128
 W105
 190 SL

Ponton
E-segmentin autot
F-segmentin autot
S-segmentin autot
1950-luvun autot
1960-luvun autot